L 137/50
LT
Europos Sąjungos oficialusis leidinys
2023 5 25
3.2.3
Pagalbos proporcingumas
3.2.3.1.
B e nd r o si o s s ąl y g os
76.
Kad bet kuri MTPI pagalba būtų laikoma proporcinga, jos dydis turi būti apribotas iki minimumo, reikalingo remiamai veiklai vykdyti.
3.2.3.1.1.
Didžiausias pagalbos intensyvumas 77.
Siekiant užtikrinti, kad pagalbos lygis būtų proporcingas rinkos nepakankamumui, kurį šia pagalba ketinama pašalinti ir kuris trukdo vykdyti MTPI veiklą, pradėtiną pasinaudojant konkrečia pagalbos priemone, pagalbos dydis turi būti nustatytas atsižvelgiant į iš anksto nustatytų tinkamų finansuoti išlaidų grupę ir apribotas iki tam tikros tų tinkamų finansuoti išlaidų dalies (toliau – pagalbos intensyvumas).
Pagalbos intensyvumas turi būti nustatytas kiekvienam pagalbos gavėjui, taip pat ir bendradarbiavimo projekto atveju.
78.
Norėdama užtikrinti nuspėjamumą ir vienodas sąlygas, Komisija MTPI pagalbai taiko didžiausią pagalbos intensyvumą, nustatomą remiantis šiais trimis kriterijais: i) pagalbos artimumu rinkai, kaip tikėtino neigiamo pagalbos poveikio ir jos poreikio rodikliu, atsižvelgiant į galimas didesnes pajamas, kurių galima tikėtis iš remiamos veiklos; ii) pagalbos gavėjo dydžiu, kaip didesnių sunkumų, kuriuos paprastai patiria mažesnės įmonės, siekdamos finansuoti rizikingą projektą, rodikliu, ir iii) bet kokios rinkos nepakankamumo problemos, pavyzdžiui, tikėtino su žinių sklaida susijusio poveikio išorei, dydžiu.
Todėl su plėtra ir inovacijomis susijusiai veiklai skiriamos pagalbos intensyvumas paprastai turėtų būti mažesnis už mokslinių tyrimų veiklai skiriamos pagalbos intensyvumą.
Šie kriterijai panašiai taikomi pagalbos intensyvumui tuo atveju, kai pagalba teikiama bandymų ir eksperimentų infrastruktūrai, kuri daugiausia teiktų paslaugas įmonėms, vykdančioms rinkai artimesnę MTP veiklą.
79.
Tinkamos finansuoti išlaidos, numatytos kiekvienai pagalbos priemonei, kuriai taikoma ši sistema, yra nustatytos I priede.
Kai MTP projektas apima įvairias užduotis, kiekviena reikalavimus atitinkanti užduotis turi būti priskirta fundamentinių tyrimų, pramoninių tyrimų ar eksperimentinės plėtros kategorijoms (57).
Priskirdama įvairias veiklos rūšis prie atitinkamų kategorijų (58), Komisija remsis savo praktika, taip pat EBPO Frascati vadove (59) pateiktais konkrečiais pavyzdžiais ir paaiškinimais.
80.
Tinkamos finansuoti MTPI išlaidos turi būti pagrįstos naujausiais turimais aiškiais ir konkrečiais patvirtina­ maisiais dokumentais.
Papildomos pridėtinės išlaidos ir kitos veiklos išlaidos, įskaitant išlaidas medžiagoms, reikmenims ir panašiems produktams, tiesiogiai patirtos vykdant projektą, taip pat gali būti apskaičiuojamos taikant supaprastintą išlaidų metodą kaip vienodo dydžio suma iki 20 %, taikomų bendrai tinkamų finansuoti MTP projekto išlaidų, apibrėžtų I priedo a–d ir g punktuose, skirtuose sveikatos priežiūros požiūriu svarbiems / su sveikatos priežiūra susijusiems MTP projektams, sumai.
Šiuo atveju netiesioginėms išlaidoms apskaičiuoti naudojamos MTP projekto išlaidos nustatomos remiantis įprasta apskaitos praktika ir apima tik tinkamas finansuoti MTP projekto išlaidas, išvardytas I priedo a–d ir g punktuose, skirtuose sveikatos priežiūros požiūriu svarbiems / su sveikatos priežiūra susijusiems MTP projektams.
Pagal programą „Europos horizontas“ bendrai finansuojamų projektų atveju valstybės narės netiesioginėms MTP projektų išlaidoms apskaičiuoti gali taikyti supaprastintą programos „Europos horizontas“ išlaidų apskaičiavimo metodiką.
81.
Didžiausias pagalbos intensyvumas, paprastai taikomas visoms reikalavimus atitinkančioms MTPI priemonėms, yra nustatytas II priede (60).
Jeigu sistemoje nenurodyta kitaip, vertindama priemonių, apie kurias reikia pranešti, kategorijas, Komisija remsis visu pagalbos intensyvumu, taikomu MTPI priemonėms pagal Bendrąjį bendrosios išimties reglamentą.
(57) Šis skirstymas nebūtinai turi būti grindžiamas chronologiniu metodu, per tam tikrą laiką nuosekliai pereinant nuo fundamentinių tyrimų prie rinkai artimesnės veiklos.
Todėl niekas neužkirs kelio Komisijai vėlesniu projekto etapu atliktą užduotį priskirti prie pramoninių tyrimų ir nustatyti, kad ankstesniu etapu atlikta veikla laikytina eksperimentine plėtra arba apskritai nelaikytina moksliniais tyrimais.
(58) Praktiniais sumetimais skirtingos MTP kategorijos gali būti laikomos atitinkančiomis technologinio pasirengimo 1 lygį (fundamentiniai tyrimai), 2–4 lygius (pramoniniai tyrimai) ir 5–8 lygius (eksperimentinė plėtra), išskyrus atvejus, kai įrodoma, kad atskirais atvejais turėtų būti taikoma kitokia skalė – žr.
Komisijos komunikatą „Europos didelio poveikio technologijų strategija – ekonomikos augimo ir darbo vietų kūrimo skatinimo priemonė“ (COM(2012) 341 final, 2012 6 26).
(59) EBPO, „Frascati Manual, 2015: Guidelines for Collecting and Reporting Data on Research and Experimental Development“ su pakeitimais arba jas pakeičiančios gairės.
(60) Nedarant poveikio bendrosios išimties reglamente nustatytoms specialiosioms nuostatoms, taikomoms pagalbai moksliniams tyrimams ir plėtrai žemės ūkio ir žuvininkystės sektoriuose.